Οι οικοδεσπότες ήταν ευγενέστατοι (όπως και σχεδόν όλοι οι άνθρωποι με τους οποίους είχαμε την ευκαιρία να συναναστραφούμε στην Άνδρο) και άψογοι όσον αφορά την διευκόλυνση στην άφιξη και την αναχώρηση, και το χωριό είναι πολύ όμορφο και σε βολικότατο σημείο για εξορμήσεις σε όλο το νησί.
Ο χώρος, πέραν των μικροπροβλημάτων στο μπάνιο, θα ήταν οκ "για έναν ύπνο", αν και μάλλον αρκετά ακριβός για αυτό που προσφέρει, αν το σημαντικότερο πρόβλημα δεν εντοπιζόταν ακριβώς στον ύπνο: τα κρεββάτια είναι στενά και τα στρώματα προβληματικά, με αποτέλεσμα μάλλον να ταλαιπωρούν παρά να ξεκουράζουν. Η αίσθησή μας ήταν οτι επρόκειτο για παιδικά κρεββάτια που περίσσεψαν και χρησιμοποιήθηκαν για τον εξοπλισμό του χώρου. Είναι κρίμα, διότι ενώ, επαναλαμβάνω, οι οικοδεσπότες διαθέτουν το σπάνιο, που είναι η ευγένεια, η φιλόξενη διάθεση και η εξυπηρετικότητα, η εικόνα χαλάει από μία έλλειψη που είναι εύκολο, και όχι ιδιαιτέρως δαπανηρό, να αποκατασταθεί.